Hang Seng Bank

**Hang Seng Bank** (), Հոնկոնգում գործող բանկային և ֆինանսական ծառայություններ մատուցող ընկերություն։ Հոնկոնգի առաջատար հանրային ընկերություններից մեկն է շուկայի կապիտալիզացիայի առումով և HSBC խմբի մաս է կազմում, որը բանկի բաժնետոմսերի մեծամասնության մասնաբաժին ունի։ Հոնկոնգի չորրորդ խոշոր բանկն է՝ Հոնկոնգի և Շանհայի բանկային կորպորացիայից, Չինաստանի բանկից (Հոնկոնգ) և Արևելյան Ասիայի բանկից հետո: Ունի մոտավորապես 10,000 աշխատակից, գլխավոր գրասենյակը գտնվում է Սենտրալում (Հոնկոնգ)։

Hang Seng Bank-ն առևտրային բանկ է, որի հիմնական գործառնությունը ներառում է մանրածախ բանկային գործունեությունը, մասնավոր կապիտալի կառավարումը, առևտրային բանկային գործունեությունը, գանձապետական ծառայությունները և մասնավոր բանկային գործունեությունը: Hang Seng Bank-ը Հոնկոնգում շահագործում է մոտ 260 սպասարկման կետերից բաղկացած ցանց: Այն նաև ունի 100% սեփականության իրավունքով դուստր ձեռնարկություն մայրցամաքային Չինաստանում՝ Hang Seng Bank (China) Limited-ը, որն ունի 46 մասնաճյուղերի և ենթամասնաճյուղերի ցանց:

## Պատմություն
thumb|240px|Hang Seng Bank-ի գլխավոր գրասենյակը Հոնկոնգում
thumb|240px|Hang Seng բիզնես դպրոց
1933 թվականին գործընկերներ Լամ Բինգ Իմը (), Հո Սին Հանգը, Շենգ Ցուն Լինը ( և Լյունգ Չիկ Վայը () Հոնկոնգում հիմնադրել են Hang Seng Ngan Ho-ն՝ Hang Seng Bank-ի նախորդը։ Hang Seng կանտոներեն նշանակում է «մշտապես աճող»։ Այն իր գործունեությունը սկսել է որպես պարզ արժույթի փոխանակման կետ՝ Սեունգ Վանի Վինգ Լոկ փողոցի 70 հասցեում 1933 թվականի մարտի 3-ին։ 1952 թվականին դարձել է մասնավոր ընկերություն և սկսել է զբաղվել առևտրային բանկային գործունեությամբ։ 1960 թվականին վերածվել է հանրային ընկերության։ 1965 թվականին տուժել է բանկային խուճապի հետևանքով և սպառել է իր պահուստների գրեթե մեկ քառորդը։ Արդյունքում, Հոնկոնգի և Շանհայի բանկային կորպորացիան (HSBC) ձեռք է բերել Hang Seng Bank-ի բաժնետոմսերի 51%-ը, որը հետագայում մեծացրել է մինչև 62.14%։

Այն 1969 թվականին հիմնադրել է Hang Seng ինդեքսը՝ որպես հանրային ծառայություն, այս ֆոնդային բորսայի ինդեքսն այժմ ընդհանուր առմամբ հայտնի է որպես Հոնկոնգի ֆոնդային շուկայի հիմնական ցուցանիշ։

1972 թվականին Hang Seng Bank-ը մուտք է գործել Հոնկոնգի ֆոնդային բորսա։ 1981 թվականին թույլտվություն է ստացել մասնաճյուղեր բացել մետրոյի կայարաններում։ 1985 թվականից սկսել է ընդլայնել իր գործունեությունը Չինաստանում՝ բացելով ներկայացուցչություն Շենժենում, 10 տարի անց՝ 1995 թվականին՝ իր առաջին մասնաճյուղը Գուանճոուում, 1997 թվականին՝ Շանհայում, 2003 թվականին՝ Նանկինում և Մակաոյում։

2002 թվականին Hang Seng Bank-ը գործարկել է անհատական էլեկտրոնային բանկինգ մայրցամաքային Չինաստանում։

2004 թվականին բանկը ձեռք է բերել Industrial Bank Co. (Ֆուջիան) ընկերության բաժնեմաս և մասնաճյուղ է բացել Ֆուչժոուում, իսկ 2005 թվականին՝ մասնաճյուղ Պեկինում։

2006 թվականին թույլտվություն է ստացել նախապատրաստվելու մայրցամաքային Չինաստանում իր դուստր բանկի ստեղծմանը։ Նույն թվականին գործարկել է ապրանքանիշի թարմացման ծրագիր և ներկայացրել ընկերության նոր կարգախոսը՝ «Հարստության կառավարում ձեզ համար, ձեզ հետ»։

Hang Seng Bank-ը դարձել է Հոնկոնգում առաջին բանկը, որը սահմանել Է յուանի հիմնական փոխարժեքը 2010 թվականին։

Բանկի բրենդի արժեքը 2012 թվականին Brand Finance Banking 500 համաշխարհային վարկանիշում զբաղեցրել է 65-րդ տեղը, որը Հոնկոնգի բանկերի ամենաբարձր վարկանիշն է։

2012 թվականի փետրվարին բանկը ներկայացրել է աշխարհում առաջին յուանով ոսկու բորսայում առևտրվող ֆոնդը (ETF): Hang Seng Bank-ի ապրանքանիշի արժեքը 2012 թվականի Brand Finance Banking 500-ում զբաղեցրել է 65-րդ տեղը ամբողջ աշխարհում, ինչը Հոնկոնգի բանկերի համար ամենաբարձր վարկանիշն է։

2007 թվականին հիմնադրված բանկի դուստր ձեռնարկությունը՝ Hang Seng Bank (China) Limited-ը կառավարում է մայրցամաքային Չինաստանում գտնվող 46 կետերից բաղկացած ցանց Պեկինում, Շանհայում, Գուանճոուում, Շենժենում, Դունգուանում, Ֆուչժոուում, Նանկինում, Հանճոուում, Նինբոյում, Չժունշանում, Կունմինում, Ֆոշանում, Չժոնգշանում, Հույչժոուում, Սյամինում, Չժուհայում և Ցզյանմենում՝ 12 մասնաճյուղով և 34 ենթամասնաճյուղով։

## Ղեկավարություն
thumb|220px|Կենտրոնական մասնաճյուղ

Ներկայիս նախագահը Իրեն Լին է  (2021 թվականի մայիսից), փոխնախագահը և գլխավոր գործադիր տնօրենը (CEO) Դիանա Սեզարն է (2021 թվականի սեպտեմբերից)։

### Նախկին նախագահների ցանկ
Նախագահի պաշտոն սկսել են զբաղեցնել 1952 թվականից՝ որպես բանկ գրանցվելուց հետո։

# Հո Սին Հանգ (1952–1983)
# Լի Կու-վեյ (1983–1996)
# Դեյվիդ Էլդոն (1998–2005)
# Մայքլ Սմիթ (2005–2007)
# Ռեյմոնդ Չիեն (2007–2021)

### Նախկին գործադիր տնօրենների ցանկ
Գլխավոր տնօրենի/գլխավոր մենեջերի պաշտոն սկսել են զբաղեցնել 1952 թվականից՝ որպես բանկ գրանցվելուց հետո։

# Հո Թիմ (1952–1967)
# Լի Կու-վեյ (1967–1987)
# Հո Թակ-սինգ (1987–1993) 
# Ալեքսանդր Աու (1993–1998)
# Վինսենթ Չենգ Հոյ-Չուեն (1998–2005)
# Ռեյմոնդ Օր (2005–2009)
# Մարգարետ Լյունգ (2009–2012)
# Ռոուզ Լի Վայ Մուն (2012–2017)
# Լուիզա Չիենգ (2017–2021)

## Կառուցվածք
2017 թվականի հիմնական դուստր ձեռնարկություններ՝
* Hang Seng Bank (China) Limited (ՉԺՀ, բանկինգ)
* Hang Seng Finance Limited (Հոնկոնգ, վարկավորում)
* Hang Seng Credit Limited (Հոնկոնգ, վարկավորում)
* Hang Seng Bank (Trustee) Limited (Հոնկոնգ, Վստահության ծառայություններ)
* Hang Seng (Nominee) Limited (Հոնկոնգ, անվանական ընկերություն)
* Hang Seng Life Limited (Հոնկոնգ, կյանքի ապահովագրություն և կենսաթոշակային ապահովագրություն)
* Hang Seng Insurance Company Limited (Հոնկոնգ, կյանքի ապահովագրություն և կենսաթոշակային ապահովագրություն)
* Hang Seng Investment Management Limited (Հոնկոնգ, ներդրումային ֆոնդի կառավարում)
* Haseba Investment Company Limited (Հոնկոնգ, ներդրումային հոլդինգ)
* Hang Seng Securities Limited (Հոնկոնգ, բրոքերային ծառայություններ)
* Yan Nin Development Company Limited (Հոնկոնգ, ներդրումային հոլդինգ)
* Hang Seng Indexes Company Limited (Հոնկոնգ, ֆոնդային ինդեքսների հաշվարկ)
* Hang Seng Real Estate Management Limited (Հոնկոնգ, գույքի կառավարում)
* High Time Investments Limited (Հոնկոնգ, ներդրումային հոլդինգ)

## Ծանոթագրություններ

## Արտաքին հղումներ
* Hang Seng Bank-ի պաշտոնական կայքը

Կատեգորիա:Հոնկոնգի բորսայում բաժնետոմսեր ունեցող ընկերություններ
Կատեգորիա:Հոնկոնգի ընկերություններ
Կատեգորիա:Չինական ապրանքանիշներ
Կատեգորիա:Ֆրանկֆուրտի Արժեթղթերի Բորսայում տեղադրված ընկերություններ